****

**„GO to FRAnce for new competencies- GO2FRA“**

**09.-24.03.2019. /Toulouse, Albi, Lourdes/**

**Motivacijsko pismo**

*Dragi učenici,*

*Sudjelovanjem u projektu naša škola želi omogućiti učenicima:*

*- stjecanje novih stručnih znanja, vještina i sposobnosti kroz praktični rad u Francuskoj*

*- poticajno okruženje za razvoj odnosa prema radu*

*- jačanje samostalnosti i samopouzdanja u vlastite kompetencije*

*- razvoj suradnje s drugim kulturama, učenje i rad u zemlji s mnogo nacija*

*- korištenje stranog jezika s izvornim govornicima što će unaprijediti kompetencije stranog jezika*

*- osnažili konkurentnost na tržištu rada po završetku škole*

*- potaknuti učenike na cjeloživotno učenje i usavršavanje.*

*Kako bismo vam pomogli da se predstavite u što boljem svjetlu komisiji koja će odabrati sudionike našeg prvog projekta pripremili smo kratke upute za pisanje motivacijskog pisma:*

*Započnite s* ***„Poštovani“***

*U uvodnom dijelu istaknite što očekujete od sudjelovanja u Erasmus+ programu u području strukovnog obrazovanja, odnosno što ćete naučiti, koje ćete vještine steći i kakav će to utjecaj imati na vas u daljnjem školovanju ili budućem radu u struci, da ćete razviti komunikacijske i druge vještine, unaprijediti znanje francuskog jezika, pogotovo u struci i sl.*

*Istaknite što vas posebno interesira u struci (teme, posebna područja u pripremi hrane, slastica, serviranja itd. ) a što možete unaprijediti putem mobilnosti u Francuskoj. Navedite interes za gastronomiju i kulturu Francuske, upoznavanje s novim tehnologijama u pripremi/obradi/serviranju hrane, korištenje nekih novih tehnika i sl.*

*Istaknite sposobnost rada u timu te svijest o nedostatku praktičnih vještina koje biste željeli unaprijediti tijekom stručne prakse u Francuskoj.*

*Upoznajte članove komisije za odabir s izvanškolskim aktivnostima u kojima sudjelujete a koje doprinose vašem stručnom i osobnom napretku, posvećenost cjeloživotnom učenju i istaknite spremnost da u novoj sredini pokažete svoja znanja i stručne kvalitete.*

*Ukoliko je vaša obitelj slabijeg socioekonomskog statusa, ako ima nezaposlenih, ukoliko roditelji/staratelji primaju socijalnu pomoć, dječji doplatak ili nešto drugo navedite.*

*Ako ste sudjelovali na natjecanjima i ostvarili značajnije rezultate, navedite.*

*Uvjerite komisiju za odabir da ste upravo vi učenici koji zaslužuju priliku sudjelovanja u našem prvom projektu u strukovnom obrazovanju, istaknite svoje prednosti nad drugim kandidatima.*

*Motivacijsko pismo završite „S poštovanjem“ i nemojte zaboraviti potpisati.*